Izvještaj o radu za 2023.g

Ciljevi su ostvareni prema očekivanjima i mogućnostima, fokus smo stavili revitalizaciju Mješovitog zbora te na pripremu nadopunjenog i proširenog digitalnog izdanja knjige Monografija zaprešićkog pasa povodom 100 g djelovanja udruge kojom smo zaokružili nastojanja Etno radionice za revitalizacijom ovog veoma vrijednog dijela zaprešićke narodne nošnje.

Također smo u suradnji sa Gradskom knjižnicom Zaprešić omogućili nastavak rada Etno radionice s radionicama tradicijskih tehnika za djecu.

Knjiga Zaprešićki pas izašla je iz tiska sredinom siječnja 2022.g. a

promociju smo održali 3.6.2022. u 19 h u Muzeju Matija Skurjeni te je tom prilikom šira javnost doznala za ovaj projekat i dobili smo saznanje o postojanju još 4 nova primjerka koja bi željeli uklučiti u novo digitalno izdanje knjige koje planiramo ostvariti u suradnji sa Gradskom knjižnicom Zaprešić. Kniga će biti uvrštena u zaprešićku digitalnu zbirku.

Mješoviti zbor se okupio i započeo ponovno sa radom sa novim entuzijazmom te smo krenuli s pripremama novog programa i repertoara pod dirigentskom palicom nove voditeljice prvakinje Opere HNK u Zagrebu Valentine Fijačko Kobić.

Članstvo se okuplja nanovo sa velikim entuzijazmom i pridružuju nam se novi članovi te gajimo nadu u daljnje uspješno djelovanje našeg 102 godinu starog Zbora!

U 2023.g. održali smo sljedeće projekte:

26.05. naš pjevački zbor nastupio je na poziv organizatora na tradicionalnim susretima zborova u Kupljenskom Hruševcu

04.06. u nedjelju je u dvorani Pučkog otvorenog učilišta Vrbovec održan 22. susret pjevačkih zborova i malih vokalnih sastava Zagrebačke županije.

Nakon nastupa 11 grupa pjevača, selektor Robert Homen odlučio je da na državne susrete pjevačkih zborova kao predstavnik Zagrebačke županije u Novigrad putuje KUD Ban Josip Jelačić iz Zaprešića u kategoriji klasični mali vokalni sastav.

Predan rad i kvaliteta našeg zbora pod vodstvom prvakinje opere HNK Valentine Fijačko Kobić prepoznat je od starne stručnog žirija te smo plasirani na državne susrete zborova u Novigrad kao predstavnici Zagrebačke županije.

Veliki je to poticaj za daljnji rad i nadamo se da ćemo u narednom periodu dodatno osnažiti i napredovati te se predstaviti u najboljem svjetlu u Novigradu sredinom listopada.

Veliko hvala Valentini na ustrajnosti te stručnom i predanom radu koji je uložila u naš zbor. Pozitivna energija koju dijeli u svom radu potiče stare i nove članove također na predan rad te nas je svakim danom sve više a time dobivamo ne samo na brojnosti nego i na kvaliteti.

14.-15.10. Državni susreti zborova u Novigradu

Pobjedom na 22. susretu pjevačkih zborova i malih vokalnih sastava Zagrebačke županije ostvarili smo plasman na 56. Susret hrvatskih pjevačkih zborova u Novigradu u organizaciji Hrvatskog sabora kulture.

U 2023. nastavili smo također sa održavanjem kreativnih radionica tradicijskih tehnika za djecu u organizaciji Etno radionice a u suradnji sa Gradskom knjižnicom Zaprešić za djecu školskog uzrasta koju planiramo dodatno pojačati novim sadržajima za djecu i odrasle.

---------

Tijekom provedbe projekta ostvarena je i nastavljena uspješna suradnja sa Muzejom Brdovec, Gradskom knjižnicom, Turističkom zajednicom i svim institucijama Grada.

Također smo krenuli i sa obnavljanjem naših koncertnih aktivnosti uz suradnju sa prijateljskim udrugama i pojedincima zaprešićkog kraja.

Tako smo na koncertu ugostili Mješoviti pjevački zbor KUD-a Pojatno, Pjevački sastav „Ivančice“ KUD-a Kupljenovo te Leopolda Brežanskog, solista na saksofonu.

Vrlo smo zadovoljni povratnim rezultatima i obnovljenoj suradnji te nas veseli što su se svi lijepo podružili nakon duže pauze, kako naši gosti tako i draga nam i vjerna publika.

Zbog radova na zgradi POUZ-a i novih planova koje Grad i POUZ imaju za korištenje i namjenu prostora POUZ-a zabrinuti smo za budućnost rada naših sekcija te za sigurnost imovine a naročito povijesne dokumentacije i nošnji koje smo tamo čuvali. Nadamo se što skorijem rješavanju našeg dugogodišnjeg nastojanja za trajnim prostorom za KUD koji bi nam osigurao mogućnost normalnog rada i djelovanja u budućnosti.

Nadamo se da ćemo uz pomoć Grada naći uskoro neko adekvatno trajno rješenje kako bi sačuvali bogati fundus nošnji koje je Folklorna sekcija godinama sakupljala i održavala. Ovakav trenutni smještaj u kutijama u skučenom kancelarijskom prostoru mogao bi loše utjecati na nošnje a tome su doprinijeli dodatno i neadekvatni uvjeta skladištenja zadnje 2 godine u oštećenom prostoru Pučkog učilišta gdje su bile izložene prašini, visokoj vlazi i propadanju.

Apeliramo na Grad da naše molbe ozbiljno uzme u razmatranje jer bi šteta bila trajna i nenadoknadiva.